A ház sok bálnak, főúri rendezvénynek adott otthont. 1848–1849 között a Városi Tanács használta az épületet, mivel a régi Tanácsházat az 1848-as forradalom idején az osztrákok megrongálták, majd felgyújtották. 1849 júliusában itt szállt meg Petőfi Sándor, mielőtt a végzetes segesvári csatába indult volna. 1852-ben itt szállt meg I. Ferenc József. 1868-tól a Marosvásárhelyi Takarékpénztár székhelye volt, ezt jelképezi a homlokzatot díszítő méhkaptár dombormű, mint a takarékosság jelképe. Az 1868-ban alakult Takarékpénztár a város legrégibb és legtekintélyesebb magyar pénzintézete volt.